

**ประกาศ โรงเรียนบ้านอาลัย**

**เรื่อง รับสมัครคัดเลือกบุคคลเพื่อจ้างเป็นลูกจ้างชั่วคราวปฏิบัติงานธุรการโรงเรียน**

 **สังกัดสำนักงานเขตพื้นที่การศึกษาประถมศึกษาศรีสะเกษ เขต 1**

--------------------------------------------

 ด้วยโรงเรียนบ้านอาลัย สังกัดสำนักงานเขตพื้นที่การศึกษาประถมศึกษาศรีสะเกษ เขต 1 ประสงค์จะดำเนินการคัดเลือกบุคคลเพื่อจ้างเป็นลูกจ้างชั่วคราวปฏิบัติงานธุรการโรงเรียน ปีงบประมาณ พ.ศ. 2562 เพื่อลดภาระงานที่ไม่เกี่ยวข้องกับการจัดการเรียนการสอนของครู และให้สอดคล้องกับนโยบายกระทรวงศึกษาธิการ โดยอาศัยอำนาจตามคำสั่ง สำนักงานคณะกรรมการการศึกษาขั้นพื้นฐาน ที่ 1340/2560 สั่ง ณ วันที่ 24 สิงหาคม 2560 เรื่องมอบอำนาจเกี่ยวกับการจัดซื้อจัดจ้างและการบริหารพัสดุภาครัฐ หนังสือสำนักงานคณะกรรมการการศึกษาขั้นพื้นฐาน ด่วนที่สุด ที่ ศธ 04009/ว 6448 ลงวันที่ 13 พฤศจิกายน 2561 จึงประกาศรับสมัครคัดเลือกบุคคลเพื่อจ้างเป็นอัตราจ้างผู้ปฏิบัติงานธุรการโรงเรียนปีงบประมาณ พ.ศ. 2562 รายละเอียด ดังนี้

  **1. ตำแหน่งที่รับสมัครคัดเลือก**

 ชื่อตำแหน่ง ลูกจ้างชั่วคราวผู้ปฏิบัติงานธุรการโรงเรียน

ตำแหน่งว่าง จำนวน 1 อัตรา

อัตราค่าจ้าง เดือนละ 9,000 บาท

ลักษณะการจ้าง โดยวิธีการจ้างเหมาบริการ ตามพระราชบัญญัติการจัดซื้อจัดจ้าง

และการบริหารพัสดุภาครัฐ พ.ศ. 2560

 ระยะเวลาการจ้าง ตั้งแต่วันเริ่มทำสัญญา ถึงวันที่ 30 กันยายน 2562

 และจ้างต่อเมื่อได้รับงบประมาณแล้ว

 **2. ขอบข่ายภารกิจและหน้าที่** (ให้โรงเรียนเป็นผู้กำหนดขอบข่ายภารกิจและหน้าที่เพิ่มเติม)

 2.๑ งานธุรการ สารบรรณ จัดเก็บเอกสารหลักฐานทะเบียนและหนังสือราชการต่าง ๆ

รวมทั้งระบบ E-Office

2.๒ งานการเงิน งานพัสดุ จัดลงทะเบียน คุมการเบิกจ่าย การจัดเก็บ รักษาดูแล

ความเป็นระเบียบเรียบร้อย

2.๓ งานข้อมูลสารสนเทศ จัดระบบทะเบียน ระเบียบข้อมูล การสำรวจและบันทึกข้อมูล

การจัดทำรายงานข้อมูล จัดส่งและรับข้อมูลในระบบ ICT

2.๔ งานการประสานงาน การติดต่อสื่อสารกับหน่วยงานส่วนราชการอื่น ๆ ชุมชนและท้องถิ่น

การให้บริการแก่ประชาชนหรือผู้มาขอรับบริการ หรือติดต่อราชการ

2.๕ ปฏิบัติงานอื่นตามที่ได้รับมอบหมาย

 **3. คุณสมบัติของผู้สมัครเข้ารับการคัดเลือก**

 3.๑ เป็นผู้มีคุณสมบัติทั่วไปตามมาตรา ๓๐ แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ และที่แก้ไขเพิ่มเติม

 3.๒ เป็นผู้ได้รับวุฒิการศึกษาประกาศนียบัตรวิชาชีพ (ปวช.) ขึ้นไป

 3.๓ มีความสามารถเหมาะสมในการปฏิบัติงานในหน้าที่

**4. การรับสมัคร และเอกสารหลักฐาน**

 4.๑ วัน เวลา และสถานที่รับสมัคร

 ให้ผู้ประสงค์จะสมัครขอและยื่นใบสมัครด้วยตนเองได้ที่ โรงเรียนบ้านอาลัย

ตั้งแต่วันที่ 21 - 25 มกราคม 2562 ระหว่างเวลา ๐๘.๓๐ น.– ๑๖.๓๐ น.

 4.๒ หลักฐานที่ต้องยื่นพร้อมใบสมัคร

 4.๒.๑ รูปถ่ายหน้าตรงไม่สวมหมวกและไม่สวมแว่นตาดำ ขนาด ๑.๕ x ๑ นิ้ว
โดยถ่ายไว้ไม่เกิน ๖ เดือน (นับถึงวันรับสมัครวันสุดท้าย) และถ่ายครั้งเดียวกัน จำนวน ๓ รูป

 4.๒.๒ สำเนาปริญญาบัตรหรือสำเนาหนังสือรับรองวุฒิ และหรือสำเนาแสดงผลการเรียน จำนวนอย่างละ ๑ ฉบับ

 4.๒.๓ สำเนาบัตรประจำตัวประชาชน(ยังไม่หมดอายุ) จำนวน ๑ ฉบับ

 4.๒.๔ สำเนาทะเบียนบ้านที่มีชื่อผู้สมัคร จำนวน ๑ ฉบับ

 4.๒.๕ ใบรับรองแพทย์ ซึ่งออกให้โดยสถานพยาบาลของรัฐ ซึ่งออกให้ไม่เกิน
๑ เดือน และแสดงว่าไม่เป็นโรคที่ต้องห้ามตามกฎ ก.ค.ศ.ว่าด้วยโรค พ.ศ. 2549

 4.๒.๖ หลักฐานอื่นๆ (ถ้ามี) จำนวนอย่างละ ๑ ฉบับ เช่น ใบสำคัญการสมรส

ใบเปลี่ยนชื่อ–สกุล เป็นต้น

 เอกสารตามข้อ 4.๒.๒, 4.๒.๓, 4.๒.๔, และ 4.๒.๖ ให้นำฉบับจริงมาแสดงในวันสมัครด้วย

และเอกสารที่เป็นฉบับสำเนาต้องรับรองสำเนาถูกต้องทุกฉบับ

 **5. การประกาศรายชื่อผู้มีสิทธิเข้ารับการคัดเลือก**

 คณะกรรมการสรรหา จะประกาศรายชื่อผู้มีสิทธิเข้ารับการคัดเลือก ภายในวันที่ 26 มกราคม 2562 ณ โรงเรียนบ้านอาลัย และเว็บไซต์ http://www.sisaketedu1.go.th

 **6. หลักสูตรและวิธีการคัดเลือก**

 คณะกรรมการจะดำเนินการคัดเลือก ดังนี้

1. โดยการสอบข้อเขียน ตามขอบข่ายภารกิจและหน้าที่ ความรู้ทั่วไปความสามารถ

ทางภาษาไทย ความสามารถในภาระงาน ความสามารถในการคิด และความรู้ทางคอมพิวเตอร์ คะแนนเต็ม 50 คะแนน

1. โดยการสอบปฏิบัติงาน /สอบสัมภาษณ์ ซึ่งจะพิจารณาจากความรู้ ความสามารถ

ในการปฏิบัติงาน ตามขอบข่ายภารกิจและหน้าที่ คะแนนเต็ม 50 คะแนน

 **7. กำหนดวัน เวลา และสถานที่คัดเลือก**

 คณะกรรมการจะดำเนินการคัดเลือก ในวันที่ 29 มกราคม 2562 ตามตารางคัดเลือก ดังนี้

|  |  |  |  |  |
| --- | --- | --- | --- | --- |
| วันที่ | เวลา | วิชาที่สอบ | วิธีการคัดเลือก | หมายเหตุ |
| วันอังคารที่ 29มกราคม ๒๕62 | ๐๙.๐๐ – ๑๐.๓๐ น.๑3.๐๐ น. เป็นต้นไป | ความรู้ความสามารถตามขอบข่ายภารกิจและหน้าที่ (50 คะแนน)ประเมินความเหมาะสมกับตำแหน่ง( 50 คะแนน)  | สอบข้อเขียนสอบสัมภาษณ์ |  |

**สถานที่จะแจ้งให้ทราบพร้อมกับการประกาศรายชื่อผู้มีสิทธิ์เข้ารับการคัดเลือก**

  **8. เกณฑ์การตัดสิน**  ผู้ได้รับการคัดเลือกจะต้องได้คะแนนไม่ต่ำกว่าร้อยละ ๖๐ ของ
คะแนนเต็มโดยจัดเรียงลำดับคะแนนของผู้ได้รับการคัดเลือกจากคะแนนมากไปหาน้อย กรณีที่ได้คะแนนเท่ากันให้ผู้ได้คะแนนสอบข้อเขียนมากกว่าอยู่ในลำดับที่ดีกว่า หากได้คะแนนเท่ากันอีกให้ผู้สมัครก่อนอยู่
ในลำดับที่ดีกว่า

 **9. การประกาศผลการคัดเลือกการขึ้นบัญชีและการยกเลิกบัญชี**

 โรงเรียนบ้านอาลัย จะประกาศผลการคัดเลือก ภายในวันที่ 30 มกราคม ๒๕62 ณ โรงเรียนบ้านอาลัยและเว็บไซต์ http://www.sisaketedu1.go.th ผู้ได้รับการคัดเลือกจะได้รับการจัดจ้าง ตามจำนวนตำแหน่งที่ประกาศรับสมัครโดยจะขึ้นบัญชีผู้ได้รับการคัดเลือกไว้ไม่เกิน ๒ ปีนับแต่วันประกาศผลการคัดเลือก และจะยกเลิกการขึ้นบัญชีเมื่อมีการคัดเลือกในตำแหน่งเดียวกันใหม่ หรือเมื่อสำนักงานคณะกรรมการการศึกษาขั้นพื้นฐาน และหรือโรงเรียนบ้านอาลัย เปลี่ยนแปลงเป็นอย่างอื่น และจะยกเลิกการขึ้นบัญชีเป็นการเฉพาะรายในกรณีใดกรณีหนึ่ง ดังต่อไปนี้

1. ผู้นั้นขาดคุณสมบัติสำหรับตำแหน่งที่ได้รับการคัดเลือก
2. ผู้นั้นไม่มารายงานตัวปฏิบัติหน้าที่ตามที่กำหนด
3. ผู้นั้นได้รับการจัดจ้างแล้ว
4. ผู้นั้นขอสละสิทธิ์
5. ผู้นั้นไม่สามารถเข้าปฏิบัติหน้าที่ตามที่กำหนดเวลาที่ได้รับการจ้างได้

**10. การจัดจ้าง**

 ผู้ได้รับการคัดเลือกจะได้รับการจัดจ้างตามลำดับที่ของบัญชีผู้ได้รับการคัดเลือกเท่ากับ

จำนวนตำแหน่งที่ประกาศรับสมัคร ทั้งนี้ ลูกจ้างชั่วคราวปฏิบัติงานธุรการโรงเรียน จะไม่ปรับเปลี่ยนเป็นลูกจ้างประจำ พนักงานราชการ หรือข้าราชการ ใด ๆ ทั้งสิ้น

 อนึ่ง หากตรวจสอบพบภายหลังว่าผู้ได้รับการคัดเลือกขาดคุณสมบัติจะไม่พิจารณา

จัดจ้าง หรือยกเลิกคำสั่งหรือสัญญาจ้างแล้วแต่กรณี จะเรียกร้องสิทธิใด ๆ ไม่ได้

 ประกาศ ณ วันที่ 14 มกราคม ๒๕๖2

 (นายสมชวน รายระยับ)

 ผู้อำนวยการโรงเรียนบ้านอาลัย

**กำหนดการคัดเลือกบุคคลเพื่อจ้างเป็นลูกจ้างชั่วคราวปฏิบัติงานธุรการโรงเรียน
โรงเรียนบ้านอาลัย**

**สังกัดสำนักงานเขตพื้นที่การศึกษาประถมศึกษาศรีสะเกษ ปี พ.ศ. 2562**

 (แนบท้ายประกาศรับสมัครคัดเลือกบุคคลเพื่อจ้างเป็นลูกจ้างชั่วคราว ลงวันที่ 14 มกราคม 2562 )

|  |  |
| --- | --- |
| 1. ประกาศรับสมัคร | ภายในวันที่ 14 มกราคม 2562 |
| 2. รับสมัคร | วันจันทร์ที่ 21 – วันศุกร์ที่ 25 มกราคม 2562 |
| 3. ประกาศรายชื่อผู้มีสิทธิ์ | ภายในวันเสาร์ที่ 26 มกราคม 2562 |
| 4. สอบข้อเขียน  - ความรู้ความสามารถตามขอบข่าย ภารกิจและหน้าที่ (09.00 น. – 10.30 น.) สอบสัมภาษณ์ | วันอังคารที่ 29 มกราคม 2562 |
|  - ประเมินความเหมาะสมกับตำแหน่ง (13.00 น.) |
| 5. ประกาศผลการคัดเลือก | ภายในวันพุธที่ 30 มกราคม 2562 |
| 6. ดำเนินจัดจ้างธุรการโรงเรียน | วันศุกร์ที่ 1 กุมภาพันธ์ 2562 |

**ลำดับที่ใบสมัคร.....................**

**ใบสมัครคัดเลือกบุคคลเป็นอัตราจ้างชั่วคราว ปฏิบัติงานธุรการโรงเรียน**

รูปถ่ายขนาด

๑ นิ้ว

**ตามโครงการคืนครูให้นักเรียน โรงเรียนบ้านอาลัย**

**สังกัดสำนักงานเขตพื้นที่การศึกษาประถมศึกษาศรีสะเกษ เขต 1**

ชื่อ...................................................................นามสกุล................................................................

สัญชาติ..................................เชื้อชาติ.......................................ศาสนา..........................................

เกิดวันที่...........เดือน.......................พ.ศ..............อายุ..........ปี............เดือน............วัน

เกิดที่ตำบล....................................อำเภอ........................................จังหวัด...................................

เลขที่บัตรประจำตัวประชาชน......................................ออก ณ สำนักงาน................................... เมื่อวันที่..................เดือน.....................................พ.ศ. ................................

ที่อยู่ปัจจุบันเลขที่........................ถนน.....................................ตำบล..............................................

อำเภอ..................................จังหวัด....................................โทรศัพท์...........................................

สำเร็จการศึกษาชั้นสูงสุดจาก........................................................................................................

ได้รับวุฒิการศึกษา.........................../วิชาเอก..............................................หลักสูตร..........ปี

มีคุณวุฒิความรู้พิเศษคือ................................................................................................................

ขอสมัครเป็นลูกจ้างชั่วคราว เพื่อปฏิบัติงานธุรการโรงเรียน ตามโครงการคืนครูให้นักเรียน สังกัดสำนักงานเขตพื้นที่การศึกษาประถมศึกษาศรีสะเกษ เขต 1

เอกสารหลักฐานที่แนบใบสมัคร

 รูปถ่ายขนาด ๑ นิ้ว จำนวน ๓ รูป สำเนาบัตรประจำตัวประชาชน ๑ ฉบับ

 สำเนาทะเบียนบ้าน ๑ ฉบับ สำเนาปริญญาบัตรหรือหนังสือรับรองวุฒิ ๑ ฉบับ

 ใบรายงานผลการศึกษา ๑ ฉบับ ใบรับรองแพทย์ ๑ ฉบับ

 หลักฐานอื่น ๆ (ถ้ามีโปรดระบุ)....................................................................................................

 ลายมือชื่อ.................................................ผู้สมัคร

 (...................................................)

 ยื่นใบสมัครวันที่............เดือน.........................พ.ศ. ....................

|  |  |
| --- | --- |
| **บันทึกของเจ้าหน้าที่รับสมัคร** | **ความเห็นของเจ้าหน้าที่ตรวจสอบคุณสมบัติ** |
| ได้ตรวจสอบเอกสารหลักฐานของผู้สมัครแล้วเห็นว่า( ) หลักฐานครบ( ) หลักฐานไม่ครบ ลงชื่อ...........................................เจ้าหน้าที่รับสมัคร (...........................................)ตำแหน่ง……………………………………………………วันที่............/............................./..................... | ได้ตรวจสอบคุณสมบัติของผู้สมัครแล้วเห็นว่า( ) มีคุณสมบัติครบถ้วนตามประกาศรับสมัคร( ) ขาดคุณสมบัติเนื่องจาก...........................................................................................................ลงชื่อ.............................................ผู้ตรวจคุณสมบัติ (.............................................)ตำแหน่ง..................................................วันที่................./............................/..................... |